קיימים סך הכול 4 סוגים של ויטמין B12: ציאנוקובלמין (Cyanocobalamin) שמהווה את השילוב הלא-כל-כך מחמיא: הסוג הזול ביותר, הפופולרי ביותר, הסינטטי ביותר ונראה שגם הגרוע ביותר של ויטמין B12. הוא עשוי בין היתר מציאניד, אינו קיים בתצורה זו בטבע או בגופינו – אינו ביו-אקטיבי, ספיגתו לא טובה, והוא ידוע בכך שהוא גורר תופעות לוואי לרבות בחילה, סחרחורות ועוד. מטילקובלמין (Methylcobalamin) הוא סוג של ויטמין בי-12 שקיים בטבע בתצורה זו. הוא ביו-אקטיבי, ספיגתו טובה, והוא לוקח חלק מרכזי ביצירת תאי דם והתפתחות המוח בילדים. קו-אינזים בי 12 מכונה גם Dibencozide, אבל שמו הנכון הוא דווקא אדנוסילקובלמין (Adenosylcobalamin). גם תצורה זו של ויטמין B12 קיימת בטבע והיא ביו-אקטיבית. היא לוקחת חלק חשוב במטבוליזם (חילוף חומרים בגוף) של פחמימה וחומצות אמינו. סוג זה אינו נפוץ בתוספי תזונה (כנראה מסיבות מסחריות), למרות שהוא ממלא תפקידים חשובים בגופינו. הידרוקסוקובלמין (Hydroxocobalamin) קיים בעיקר בזריקות ולא בתוספי תזונה. זהו הסוג היקר ביותר של B12 אך ספיגתו דווקא אינה טובה כלל למרות שגם הוא ביו-אקטיבי. סוג זה הוא הנפוץ ביותר במזון (מהחי). נהוג להשתמש בו במקרים חמורים של מחסור בויטמין B12.